เรื่องร้องเรียน (ร้องเรียน,เสนอแนะ,ป้าย,เสียงรบกวน) วันที่ 2023-09-28 03:56:43 — แขวงประเวศ เขตประเวศ จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660039531

ขอความช่วยเหลือแก้ไขปัญหาเสียงดังรบกวนจากร้านซ่อมรถแข่ง บริเวณ ร้านซ่อมรถแข่ง (ไม่มีชื่อ) เลขที่ 108/160 หมู่บ้านสวนหลวงวิลล์ 5 แขวงดอกไม้ เขตประเวศ กรุงเทพมหานคร จุดสังเกต อยู่ใกล้กับโรงเรียนราชดำริ ลักษณะเป็นทาวน์โฮม จำนวน 2 ชั้น ทรงโมเดิร์น สีเทา ด้านหน้าบ้านมีป้ายผ้าเขียนว่า ศูนย์การเรียนรู้โมดิฟาย โดยอาศัยอยู่กันเป็นครอบครัว ทราบรายละเอียดเจ้าของร้าน เป็นเพศชาย (ทราบเพียงชื่อเล่น) อายุประมาณ 40-45 ปี สูงประมาณ 170-180 เซนติเมตร รูปร่างท้วม ผิวดำแดง เนื่องจากผู้ร้องแจ้งว่าทางร้านดังกล่าวติดป้ายผ้าไว้หน้าบ้าน แต่ความเป็นจริงแล้วเปิดเป็นร้านซ่อมรถแข่ง โดยจะมีลูกค้านำรถมาให้ซ่อม (ไม่มีเวลาที่ชัดเจน) มีทั้งช่วงเวลากลางวันและกลางคืน เป็นบางวัน ซึ่งช่างจะเร่งเครื่องส่งเสียงดังรบกวนภายในหมู่บ้าน ประสบปัญหามาเป็นระยะเวลาประมาณ 2 ปีแล้ว จึงประสงค์ให้หน่วยงานที่เกี่ยวข้องแก้ไขปัญหาดังกล่าว เพื่อบรรเทาความเดือดร้อนให้กับผู้ร้องและประชาชนที่อาศัยอยู่ในหมู่บ้านต่อไป เบื้องต้นมีการชี้แจงรายงานผลการปฏิบัติงานให้ผู้ร้องทราบว่า กรุงเทพมหานคร โดยสำนักงานเขตประเวศ ฝ่ายสิ่งแวดล้อมและสุขาภิบาล ได้ตรวจสอบแล้วพบว่าเป็นศูนย์การเรียนรู้สอนซ่อมรถมอเตอร์ไซค์ให้กับเยาวชน และได้แนะนำให้ผูัสอนควบคุมดูแลไม่ให้ก่อเหตุเสียงดังรบกวนผู้พักอาศัยบริเวณใกล้เคียงแล้ว ประกอบกับผู้ร้องแจ้งว่าปัจจุบัน (27 กันยายน 2566) ยังพบปัญหาการส่งเสียงดังรบกวนอยู่ ร้านดังกล่าวจะมีรถจักรยานยนต์ผลัดเปลี่ยนหมุนเวียนเข้ามา เพื่อดัดแปลงท่อรถทำให้เกิดเสียงดังรบกวนขึ้น เพราะหลังจากการดัดแปลงจะต้องมีการทดลอง ผู้ร้องแจ้งว่าถ้าลูกค้าเข้ามาช่วงเวลาไหนบุคคลดังกล่าวจะทำการซ่อมเวลานั้น บางครั้งพบในช่วงเวลา 20.00 น. 21.00 น. บางครั้งพบในช่วงเวลา 22.00 น. ส่งผลทำให้รบกวนการหลับพักผ่อนของผู้ร้องและประชาชนในพื้นที่ จึงประสงค์ให้หน่วยงานที่เกี่ยวข้องดำเนินการแก้ไขปัญหาดังกล่าวอีกครั้ง เพื่อบรรเทาความเดือดร้อนให้แก่ผู้ร้องและประชาชนในพื้นที่ต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata